CELEX: 32015D2301
Language: et
Date: 2015-12-08 00:00:00
Title: Komisjoni rakendusotsus (EL) 2015/2301, 8. detsember 2015, millega muudetakse otsust 93/195/EMÜ seoses nõuetega loomatervishoiu ja veterinaarsertifikaatide kohta registreeritud hobuste taassisenemiseks pärast võiduajamise, võistlemise ja kultuuriürituste tõttu toimunud ajutist eksporti Mehhikosse ja Ameerika Ühendriikidesse ning otsuse 2004/211/EÜ I lisa seoses Mehhiko lisamisega selliste kolmandate riikide ja nende territooriumi osade loetelusse, millest on lubatud importida elushobuslasi ning hobuslaste spermat, munarakke ja embrüoid (teatavaks tehtud numbri C(2015) 8556 all) (EMPs kohaldatav tekst)

10.12.2015   
            
            
               ET
            
            
               Euroopa Liidu Teataja
            
            
               L 324/38
            
         KOMISJONI RAKENDUSOTSUS (EL) 2015/2301,
   8. detsember 2015,
   millega muudetakse otsust 93/195/EMÜ seoses nõuetega loomatervishoiu ja veterinaarsertifikaatide kohta registreeritud hobuste taassisenemiseks pärast võiduajamise, võistlemise ja kultuuriürituste tõttu toimunud ajutist eksporti Mehhikosse ja Ameerika Ühendriikidesse ning otsuse 2004/211/EÜ I lisa seoses Mehhiko lisamisega selliste kolmandate riikide ja nende territooriumi osade loetelusse, millest on lubatud importida elushobuslasi ning hobuslaste spermat, munarakke ja embrüoid
   
      
         (teatavaks tehtud numbri C(2015) 8556 all)
      
   
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 13. juuli 1992. aasta direktiivi 92/65/EMÜ, milles sätestatakse loomatervishoiu nõuded ühendusesiseseks kauplemiseks loomade, sperma, munarakkude ja embrüotega, mille suhtes ei kohaldata direktiivi 90/425/EMÜ A (I) lisas osutatud ühenduse erieeskirjades sätestatud loomatervishoiunõudeid, ning nende impordiks ühendusse, (1) eriti selle artikli 17 lõike 3 punkti a,
   võttes arvesse nõukogu 30. novembri 2009. aasta direktiivi 2009/156/EÜ hobuslaste liikumist ja kolmandatest riikidest importimist reguleerivate loomatervishoiunõuete kohta, (2) eriti selle artikli 12 lõikeid 1 ja 4 ning artikli 19 sissejuhatavat lauset ja artikli 19 punkte a ja b,
   ning arvestades järgmist:
   
               (1)
            
            
               Direktiivis 2009/156/EÜ on kehtestatud hobuslaste liitu importimist reguleerivad loomatervishoiunõuded. Kõnealuse direktiivi artikli 13 lõike 1 punkti b kohaselt on üks hobuslaste liitu importimise lubamise tingimus see, et nad peavad olema pärit kolmandast riigist, kus ei ole kahe aasta jooksul hobuste Venezuela entsefalomüeliiti esinenud.
            
         
               (2)
            
            
               Komisjoni otsusega 93/195/EMÜ (3) on ette nähtud veterinaarsertifikaatide näidised registreeritud hobuste taassisenemiseks pärast võiduajamistel, võistlustel ja kultuuriüritustel osalemise eesmärgil toimunud ajutist eksporti. Kõnealuse otsuse II lisa veterinaarsertifikaadi näidises on muu hulgas ette nähtud, et registreeritud hobune, kelle ajutine eksport ei ületa 30 päeva, peab alates liidust väljumisest olema viibinud üksnes kolmandas riigis, millest antud sertifikaadi alusel lubatakse taassisenemine liitu või kolmandasse riiki, mis on määratud kõnealuse otsuse I lisas esitatud samasse sanitaarrühma.
            
         
               (3)
            
            
               Komisjoni otsusega 2004/211/EÜ (4) on kehtestatud kolmandate riikide või piirkondliku jaotuse kohaldamisel selliste osade loetelu (edaspidi „loetelu”), millest liikmesriigid peavad lubama elushobuslaste ning nende sperma, munarakkude ja embrüote importi, samuti esitatakse muud kõnealuse otsuse I lisa nõuded, mida kohaldatakse sellise impordi suhtes. Mehhiko on lisatud loetelusse ja määratud sanitaarrühma D, sellal kui Ameerika Ühendriigid on loetelus määratud sanitaarrühma C.
            
         
               (4)
            
            
               Loetelus on ka täpsustatud, et registreeritud hobuste ajutine import, registreeritud hobuste taassisenemine pärast võiduajamise, võistlemise ja kultuuriürituste tõttu toimunud ajutist eksporti, registreeritud hobuslaste ja tõuaretuseks ja kasvatuseks ette nähtud hobuslaste import ning hobuslaste sperma, munarakkude ja embrüote import Mehhikost ei ole lubatud, sellal kui sellised liikumised on lubatud Ameerika Ühendriikidest.
            
         
               (5)
            
            
               Komisjoni rakendusotsus 2014/86/EL (5) võeti vastu 2014. aastal Méxicos Théâtre équestre Zingaro kultuurisündmuseks valmistudes. Rakendusotsusega 2014/86/EL muudeti otsuse 93/195/EMÜ artiklit 1, et lubada registreeritud hobuste liitu taassisenemist pärast eespool nimetatud kultuuriürituste tõttu toimunud ajutist eksporti, tingimusel et registreeritud hobused vastavad kooskõlas kõnealuse otsuse X lisas esitatud näidisveterinaarsertifikaadiga koostatud veterinaarsertifikaadis sätestatud nõuetele. Rakendusotsusega 2014/86/EL muudeti otsust 93/195/EMÜ ka selleks, et lisada uus, kõnealust näidisveterinaarsertifikaati sätestav X lisa.
            
         
               (6)
            
            
               Lisaks muudeti rakendusotsusega 2014/86/EL otsust 2004/211/EÜ selleks, et loetelu alusel lubada registreeritud hobuste taassisenemist pärast võiduajamise, võistlemise ja kultuuriürituste tõttu toimunud ajutist eksporti México suurlinnapiirkonnast kuni 15. aprillini 2014.
            
         
               (7)
            
            
               Rahvusvahelise Ratsaspordi Föderatsiooni (FEI) egiidi all toimuvad ratsaspordiüritused LG Global Champions Tour 7.–9. aprillini 2016 Miamis (USA) ja 15.–17. aprillini 2016 México suurlinnapiirkonnas (Mehhiko).
            
         
               (8)
            
            
               Ratsaspordiüritused LG Global Champions Tour USAs ja México suurlinnapiirkonnas toimuvad ametliku veterinaarjärelevalve all. Võttes arvesse kõnealuse järelevalve kõrget taset, on võimalik sätestada loomatervishoiu ja veterinaarsertifikaatide erinõuded selliste hobuste taassisenemiseks pärast nende kuni 30 päeva kestnud ajutist eksporti, mis on toimunud Miamis ja seejärel Méxicos ratsaspordiürituse LG Global Champions Tour tõttu.
            
         
               (9)
            
            
               Otsust 93/195/EMÜ tuleb muuta, et lubada registreeritud hobuste liitu taassisenemist pärast võiduajamise, võistlemise ja kultuuriürituste tõttu toimunud ajutist eksporti eesmärgiga osaleda Miamis ja México suurlinnapiirkonnas ratsaspordiüritusel LG Global Champions Tour kuni 30. aprillini 2016 ning et näha ette näidisveterinaarsertifikaat, mis hõlmab selliseid registreeritud hobuseid. Samal ajal tuleb rakendusotsusega 2014/86/EL muudetud otsuse 93/195/EMÜ aegunud sätted välja jätta.
            
         
               (10)
            
            
               Seepärast tuleb otsust 93/195/EMÜ vastavalt muuta.
            
         
               (11)
            
            
               Kuna México suurlinnapiirkond on suurel kõrgusel asuv piirkond, kus vesikulaarse stomatiidi või hobuste Venezuela entsefalomüeliidi teatavate alatüüpide leviku risk vektorite kaudu on väiksem, tuleks lubada selliste registreeritud hobuste taassisenemist, kes on võidusõidul, võistlemisel ja kultuuriüritustel osalemiseks vähem kui 30 päevaks ajutiselt eksporditud México suurlinnapiirkonda, mis on piirkond, kus hobuste Venezuela entsefalomüeliidi esinemisest ei ole rohkem kui kahe viimase aasta jooksul teatatud. Loetelus Mehhiko kohta tehtud kannet tuleb seepärast muuta, et lubada registreeritud hobuste taassisenemist liitu 30. märtsist 2016 kuni 30. aprillini 2016 México suurlinnapiirkonnast pärast võiduajamise, võistlemise ja kultuuriürituste tõttu toimunud ajutist eksporti.
            
         
               (12)
            
            
               Seepärast tuleb muuta otsuse 2004/211/EÜ I lisas esitatud loetelus sisalduvat kannet kõnealuse kolmanda riigi kohta.
            
         
               (13)
            
            
               Seepärast tuleks otsust 2004/211/EÜ vastavalt muuta.
            
         
               (14)
            
            
               Käesoleva otsusega ette nähtud meetmed on kooskõlas alalise taime-, looma-, toidu- ja söödakomitee arvamusega,
            
         ON VASTU VÕTNUD KÄESOLEVA OTSUSE:
   Artikkel 1
   Otsust 93/195/EMÜ muudetakse järgmiselt.
   
               1)
            
            
               Artikli 1 viimane taane asendatakse järgmisega:
               
                           „—
                        
                        
                           on osalenud Miamis (USA) ja México suurlinnapiirkonnas (Mehhiko) toimuvatel ratsaspordiüritustel LG Global Champions Tour ja vastavad kooskõlas käesoleva otsuse X lisas esitatud näidisveterinaarsertifikaadiga koostatud veterinaarsertifikaadis sätestatud nõuetele, tingimusel et selline taassisenemine toimub hiljemalt 30. aprillil 2016.”
                        
                     
         
               2)
            
            
               X lisa asendatakse käesoleva otsuse I lisaga.
            
         Artikkel 2
   Otsuse 2004/211/EÜ I lisa muudetakse vastavalt käesoleva otsuse II lisale.
   Artikkel 3
   Käesolev otsus on adresseeritud liikmesriikidele.
   
      Brüssel, 8. detsember 2015
      
         
            Komisjoni nimel
         
         
            komisjoni liige
         
         Vytenis ANDRIUKAITIS
      
   
   
      (1)  EÜT L 268, 14.9.1992, lk 54.
   
      (2)  ELT L 192, 23.7.2010, lk 1.
   
      (3)  Komisjoni otsus 93/195/EMÜ, 2. veebruar 1993, loomatervishoiunõuete ja veterinaarsertifikaatide kohta registreeritud hobuste taassisenemiseks pärast võidusõidu, võistlemise ja kultuuriürituste tõttu toimunud ajutist eksporti (EÜT L 86, 6.4.1993, lk 1).
   
      (4)  Komisjoni otsus 2004/211/EÜ, 6. jaanuar 2004, millega kehtestatakse kolmandate riikide ja nende territooriumi osade loetelu, millest liikmesriigid lubavad importida elushobuslasi ning hobuslaste spermat, munarakke ja embrüoid, ning millega muudetakse otsuseid 93/195/EMÜ ja 94/63/EÜ (ELT L 73, 11.3.2004, lk 1).
   
      (5)  Komisjoni rakendusotsus 2014/86/EL, 13. veebruar 2014, millega muudetakse otsust 93/195/EMÜ seoses nõuetega loomatervishoiu ja veterinaarsertifikaatide kohta registreeritud hobuste taassisenemiseks pärast võidusõidu, võistlemise ja kultuuriürituste tõttu toimunud ajutist eksporti Mehhikosse ning otsuse 2004/211/EÜ I lisa seoses Mehhiko lisamisega kolmandate riikide ja nende territooriumi osade loetelusse, millest on lubatud importida elushobuslasi ning hobuslaste spermat, munarakke ja embrüoid (ELT L 45, 15.2.2014, lk 24).
   
      I LISA
      „
            X LISA
            
               
            
               
            
               
         ”
   
   
      II LISA
      Otsuse 2004/211/EÜ I lisas asendatakse Mehhikot käsitlev kanne järgmisega:
      
         
                     „MX
                  
                  
                     Mehhiko
                  
                  
                     MX-0
                  
                  
                     Kogu riik
                  
                  
                     D
                  
                  
                     —
                  
                  
                     —
                  
                  
                     —
                  
                  
                     —
                  
                  
                     —
                  
                  
                     —
                  
                  
                     —
                  
                  
                     —
                  
                  
                     —
                  
                  
                      
                  
               
                     MX-1
                  
                  
                     México suurlinnapiirkond
                  
                  
                     D
                  
                  
                     —
                  
                  
                     X
                  
                  
                     —
                  
                  
                     —
                  
                  
                     —
                  
                  
                     —
                  
                  
                     —
                  
                  
                     —
                  
                  
                     —
                  
                  
                     Kehtib 30. märtsist kuni 30. aprillini 2016”